Nathan Aké

Nathan Benjamin Aké (sündinud 18. veebruaril 1995 Haagis) on Hollandi jalgpallur. Ta mängib Premier League'i klubis Manchester City ja Hollandi jalgpallikoondises. Tema põhiline mängupositsioon on keskkaitsja, kui ta võib mängida ka vasakkaitsjana.

Ta alustas profikarjääri Chelseas. Debüüdi Inglismaa kõrgliigas tegi ta 17-aastaselt 26. detsembril 2012 Norwich City vastu. Chelseas sai ta mänguaega harva ja oli järgmistel hooaegadel suuremas osas laenul teises klubides. Hooajal 2014–15 oli ta kuu aega laenul esiliiga klubis Reading. Suurema osa hooajast 2015–16 mängis ta Watfordis ning lõi 20. detsembril mängus Liverpooli vastu oma esimese värava Inglismaa kõrgliigas. Hooaja 2016–17 esimesel poolel mängis ta laenul AFC Bournemouthis ning lõi Inglismaa kõrgliigas kolm väravat.

2017. aasta juunis naasis ta Bournemouthi ning sõlmis klubiga püsiva lepingu. Üleminesumma oli 20 miljonit naelsterlingit."Nathan Ake: Bournemouth sign Chelsea defender for a club record fee". BBC Sport. 30.6.2017. Vaadatud 3.2.2019

2020. aasta augustis sõlmis ta viieaastase lepingu Manchester Cityga. Väidetav üleminekusumma oli 41 miljonit naelsterlingit.NATHAN AKE COMPLETES CITY SWITCH. mancity.com. 5.8.2020. Vaadatud 18.8.2020

Debüüdi Hollandi jalgpallikoondises tegi Aké 2017. aastal sõprusmängus Maroko vastu. Esimese värava lõi ta koondisesärgis 4. juunil 2018 sõprusmängus Itaalia vastu.

Aké on pärit Elevandiluurannikult.

 Saavutused 
Chelsea
Football League Cup: 2014–15
UEFA Euroopa Liiga: 2012–13

 Viited 

Kategooria:Hollandi jalgpallurid
Kategooria:Chelsea FC mängijad
Kategooria:Reading FC mängijad
Kategooria:Watford FC jalgpallurid
Kategooria:Manchester City mängijad
Kategooria:AFC Bournemouthi mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1995